Shalom!
Tere tulemast vaatama saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Loodetavasti olete meiega selle pooltunni,
kus dr. Baruch, tõlgendab oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Vahet pole, kes sa oled - me kõik kardame aegajalt midagi.
Me võitleme hirmuga.
Kuid kas pole nii, et kui teaksime,
et kõik see, mis meid hirmutab, saab hävitatud ja me oleme võidukad,
siis see teadmine kõrvaldaks ka me hirmu ja paanika;
me ei kaotaks sihti silme eest ja me püsiks ustavana.
See aga ongi üks Ilmutuse raamatu eesmärke -
et kinnitada meile, et me võit on igaveseks kindel.
Johannes kordab seda ikka ja jälle.
Mis on see, mis toob ilmamaale suure hirmu?
Keegi, keda me teame metsalisena ja tema impeerium.
Selles impeeriumis pole midagi uut - see on ilmutanud end mitmeid kordi.
Nii Egiptuses, Assüürias, Paabelis,
meedlaste-pärslaste kreeklaste ja roomlaste näol.
Kuid tahan, et näeksite,
et see viimane metsaline - seitsmes ja ühtaegu ka kaheksas,
saab olema unikaalne ja erinev.
Kuidas me seda teame?
Ühelt poolt tänu Taanielile,
kelle ettekuulutust Johannes väga palju kasutab.
Ta tahtis mõista Taanieli ettekuulutust, et panna kirja Ilmutuse raamat.
Taanieli sõnul on see seitsmes metsaline unikaalne
ja mitte ainult jumalakartmatu, aga saatanast endast vaevatud.
Samas peame siiski meeles pidama,
et usklikud saavad võidutsema tema üle.
Jätkame sealt, kus eelmine kord pooleli jäime,
mistõttu palun avage oma Piiblid Ilmutuse 17. peatüki juurest.
Ilmutuse 17. peatükk.
Oleme siin juba näinud 7-pealist metsalist,
kelle 5 pead on juba hävitatud.
Üks pea, Rooma, on praegu pildis, kuid ka see saab hävitatud.
Samas teame, et tuleb ka seitsmes, mis on ühtlasi ka kaheksas
ehk seitsmes ja kaheksas on unikaalsel moel seotud.
Peame enne tänast lugemist midagi mõistma.
Las ma küsida te käest midagi.
Usute te, et me elame kiiresti lähenevatel lõpuaegadel?
Paljud vastaks sellele: "Jah, ma usun."
Kui nii, peate ka oskama tuvastada seda seitsmendat metsalist;
seda, kuidas kurjuse impeerium seitsmendal korral esile tuleb.
Miks?
Sest kui usute,
et praeguse ajastu lõpp ja lõpuaja algus on väga ligi,
siis tuleb teil ka mõista midagi.
Seitsmes impeerium on juba olnud,
mistõttu kui ootame juba lõppu, vaatame ka juba kaheksanda poole.
Kui aga nii, peame küsima endilt, mis see seitsmes oli?
Kui te ei usu, et olete kogenud või teate, mis see seitsmes on,
siis ei pruugi me Jumala ajakavas just nii kaugel olla, kui te arvate.
Mina usun, et seitsmes metsaline on juba tulnud ja end ilmutanud.
Miks ma nii ütlen?
Seda tänu holokaustile.
Juudi rahva kõige hullem kannatusteaeg
peale rahvaks saamist, oli just holokausti ajal.
Samas aga ütleb Taaniel kahjuks midagi,
mis peaks meid kõiki kurvastama,
et mitte holokaust pole Iisraeli jaoks kõige hullem aeg,
vaid aeg, mida mainitakse Jeremija raamatus
ja milleks on Jaakobi ehk Iisraeli tagakiusu- ja kannatusteaeg.
Teisisõnu, juudi rahva halvim aeg leiab aset lõpuaegadel
ja seda seitsmenda metsalise, kes on ühtlasi kaheksas, ajal.
Mida ma püüan öelda, on:
usun, et impeerium, mis valitses ja tõi juutidele nii palju kannatusi,
kannab endas prohvetlikku tähendust.
Nii ei peaks me holokaustile
ja II Maailmasõja ajal toimunud tragöödiale mõeldes
mõtlema sündmusele, millest Piibel isegi ei räägi.
Küsimus on seitsmendas impeeriumis,
mistõttu me kohe kindlasti ootame juba kaheksandat,
nähes samas sarnaseid jooni seitsmenda ja kaheksanda vahel.
Mis need on?
Igatsus hävitada juudi rahvas.
Seda seetõttu, et saatan teab, et kui ta suudaks hävitada juudid
ja hoida Iisraeli eemal
Jeesuse tagasitulekust ja jumalariigiks valmistumisest,
siis jumalariik ka ei tuleks.
Seetõttu ongi Iisraelil nii strateegiline roll täita.
Mitte vaid Jumala ajakavas ja plaanides,
aga vägagi strateegiliselt ka saatana plaanides.
Kuid vaatame nüüd üheskoos Ilmutuse 17:11:
"Ja metsaline, kes oli ja keda enam ei ole"
see on see seitsmes,
"...see on kaheksas"
Oleme juba rääkinud, et nr 8 on seotud uute algustega,
aga ka lunastuse- ja selle tulemustega,
mis on seotud Jumalariigiga.
"Ja metsaline, kes oli ja keda enam ei ole,
see on kaheksas, ja samas üks neist seitsmest"
See näitab, et nende kahe vahel on mingi seos.
Me mõistame ta olemust ja seda, milline ta on,
tuginedes kõigile neile seitsmele impeeriumile.
Neile, kes kiusasid taga Iisraeli.
Neile, keda kasutati kannatuste toomiseks
ja kes seisid vastu Jumala plaanide ning eesmärkide täitumisele.
"...üks neist seitsmest, ja ta läheb hukatusse."
Seda hukatusse minekut mainitakse juba teist korda.
Miks nii?
Kui Piibel mainib midagi kaks korda, siis seda millegi rõhutamiseks.
Johannes tahab, et mõistaksime,
et kui hirmutav, jumalakartmatu ja võimas
see metsaline ehk impeerium ka poleks -
see saab siiski hävitatud ja see ei jää püsima.
Vaatame Ilmutuse 17:12:
"Kümme sarve, mida sa nägid, on kümme kuningat,
kes ei ole veel saanud kuningavõimu,
kuid nad saavad koos metsalisega meelevalla (või ka väe ja võimu)
üheks tunniks, et valitseda kuningatena."
Me näeme siin seost nende kümne kuningriigi vahel,
mis moodustavad üheskoos kurjuse impeeriumi.
Ärge nüüd tehke midagi, mida paljud teevad,
vaadates tänase päeva rahvaste peale.
Me peame mõistma, et kõik see öeldu lähtub Johannese vaatenurgast.
Tolle aja rahvad olid alati samad, mis nad on täna.
Rääkides näiteks Iraanist, siis tolle aja Iraan oli palju suurem,
hõlmates endas palju rohkem rahvaid, kui vaid tänase päeva Iraani/iraanlasi.
Sama puudutab näiteks Etioopiat,
mis Piibli aegadel hõlmas palju suuremat maa-ala,
kui tänase päeva Etioopia.
Seega peame vaatama olukorda Johannese silmade läbi,
kui loeme seda piiblilõiku siin.
Ilmutuse 17:13:
"Nad on üht ja sama meelt,
ning nad annavad oma väe ja meelevalla metsalise kätte."
See tähendab, et nad on seal paigas, sel ajal ning selle väega
ainuüksi metsalise eesmärkide täitmiseks.
Nad tõusevad selleks üheskoos üles,
andes oma väe ja meelevalla metsalisele.
Ilmutuse 17:14 aga näitab meile, mida nad teevad.
Seal tuleb esile üks väga oluline omadus.
Kui me vaatame Egiptuse, Assüüria, Paabeli jne. peale,
siis kõigil neil impeeriumitel oli üks ühine joon.
Nad ainuüksi ei kiusanud taga juute,
aga nad seisid ka vastu Jumala plaanidele ja eesmärkidele.
Jumal tahab, et mõistaksime seda, sest sama kehtib ka lõpuaegadel.
Kuid selle asemel, et öelda,
et nad seisavad vastu Jumala plaanidele,
on siin öeldud: "Nad hakkavad sõdima Tallega"
See pole muidugi esimene kord, kus me näeme mainitavat Talle.
Olen ikka ja jälle öelnud, et see Tall on sümbol paasatallest.
Oleme rääkinud, kuidas paasapüha on eriliselt lunastusega seotud.
Nii et kui siin öeldakse, et nad sõdivad Talle vastu,
siis sellega nad pole ainuüksi Jeesuse vastu,
aga ka lunastuse vastu.
Ühtlasi oleme teada saanud, et lunastusel on kaks külge.
Tall on seotud lunastusega seeläbi, et Tema on lunastuse hind.
Räägime siin talle vere valamisest, mis oli vajalik lunastuse kehtimiseks.
Kuid lunastusel on veel üks külg,
milleks pole mitte selle hind, vaid selle tulemus.
Ja mis on lunatuse tulemus?
Vaid üks sõna - Jumalariik.
Seega pole mingi ime,
et see impeerium on Jumalariigi vastu.
Ühtlasi näeme ja saame nägema, et see impeerium on ka Iisraeli vastu.
Miks?
Sest piibellikus mõttes on Iisraeli ja Jumalariigi vahel oma seos.
Lunastuse lõpptulemus on ka Iisraeli pääste,
et Jumalariik võiks saada rajatud.
Seetõttu korrataksegi neid asju ikka ja jälle,
et saaksime neile pihta ja mõistaksime nende olulisust.
Ilmutuse 17:14: "Nad hakkavad sõdima Tallega,
ja Tall võidab nad ära"
Miks või kuidas?
See viimane impeerium on üleloomulik
ja saatanast inspireeritud.
Näeme, kuidas see teeb suuri ja võimsaid asju,
mispeale inimesed ütlevad:
"Kes küll oleks metsalise sarnane ja suudaks talle vastu panna?"
Kuid põhjus, miks Tall saab võiidutsema ta üle,
peitub Tema identiteedis.
Selles, et Ta on "isandate Issand ja kuningate Kuningas."
Mida me püüame siin näha?
Seda, et see Tall on Jumal ise lihalikul kujul.
Või las ma öelda seda teisiti - see Tall on Immaanuel
mis teisisõnu tähendab "Jumal meiega".
Nii et Tall võidab selle kurjuse impeeriumi
ja kõik, kes seal on.
"..tema on isandate Issand ja kuningate Kuningas -
ja koos temaga" See on nüüd oluline!
Kui sa tahad kogeda võitu,
võita ära see kurjuse impeerium ja mitte langeda kohtumõistmise alla...
Me lõpetame täna Ilmutuse 17. peatükiga,
minnes järgmine kord edasi 18. peatükiga,
mis räägib Jumala vihast ja kohtust
selle metsalise, hoora ja valeprohveti üle.
See kõik tuleb väga selgelt esile.
Praegune salm on lihtsalt kui õrn vari,
mis kuulutab ette Jumala rahva võitu ja Paabeli kaotust.
Vaatame veelkord Ilmutuse 17:14:
"...ja koos temaga (st Jeesusega ehk Jumala Tallega)
võidavad need, kes on kutsutud ja valitud ja ustavad.”
On ülimalt oluline panna tähele nende sõnade järjekorda.
Algul need, kes on kutsutud ja siis need, kes on valitud.
Sõna "kutsuma" tähendab üht kutset.
Uues Testamendis on "kutse" ja "kutsumine" üks ja sama sõna.
Tahan, et näeksite midagi unikaalset selles sõnas.
See sõna nõuab reageerimist.
Ehk need, keda kutsutakse ja kes sellele kutsele vastavad,
saavad valituteks.
Ja kuna Jumal hingab neisse omaenese elu;
kuna nad võtavad vastu Püha Vaimu,
siis nad pole ainuüksi kutsutud ja valitud,
aga nad saavad olema ka ustavad.
See on see järjekord.
Me oleme kutsutud olema ustavad ja peegeldama Jumala loomust.
Seetõttu Ta ongi meid valinud.
Vaatame edasi Ilmutuse 17:15, kus ingel rääkis Johannesega:
"Ja ta (st ingel) ütles mulle:
Veed, mida sa nägid seal, kus hoor istub,
on rahvad ja rahvahulgad ja paganad ja keeled."
Millest siin jutt käib?
See on kirjeldus maailmast ehk teine viide sellele impeeriumile,
ja hoorusele ehk valeõpetuse järgimisele.
Mida see õpetus endast kujutab?
Meil on väga oluline mõista, mida siin hetke pärast öeldakse.
Me näeme mingi hetk muutust selles Antikristuse õpetuses.
Oleme rääkinud, et seal mainitud hoor võrdub ebajumalateenistusega;
otsekui hooramisega valeõpetusega.
Mida see valeõpetus või valeuskumus endast kujutab?
Siin pole küsimus ühes, vaid mitmes õpetuses ja uskumuses.
Mida ma selle all mõtlen?
Seda, et kui see viimane impeerium võtab lõpuaegadel üle,
öeldakse ka, et iga inimene võib teha just seda, mida ta ise õigeks peab.
See aga on väga ohtlik, sest kui öelda:
"See pole tõeline usk. See pole piibellikult õige.
See pole Jumala silmis õige."
vastataks kohe: "See on sinu, mitte minu Jumal!"
Nii ei jõua ma ära rõhutada,
kuidas antikristus püüab lõpuaegadel teha nii,
et ta koondab kõik rahvad kokku idee ümber, et kõik usundid on head;
tee, mis tahad ja usu, mida tahad ja nii on väga hästi!
Antikristuse impeeriumi jaoks.
Ja inimestele meeldib see!
Kuulda, et mida iganes nad teevad, on õige ja hea.
Kuid selles tuleb siiski muutus. Miks ma nii ütlen?
Kahel põhjusel.
Esiteks me teame, et "nädala keskel" ehk viimase 7 aasta jooksul
toimub üks sündmus.
Antikristus läheb kõige pühamasse paika,
rajab sinna templi
ja ütleb, et see tempel on mõeldud kõigile inimestele.
See pole enam ainuisikuliselt seotud Iisraeli Jumalaga
ja see ongi jumalapilge.
Me räägime vaimulikust hoorusest, mis on jäledus Jumala silmis.
Kuid selle "nädala keskel" tuleb üks muutus.
Kui inimesed on siiani vandunud oma pühendumist metsalisele,
kummardades samas, keda iganes just nii nagu on ise soovinud,
siis keset nädalat tuleb üks tohutu muutus,
kus antikristus läheb kõige pühamasse paika
ja ütleb: "Sellest enam ei piisa, et kummardate, keda ja millal iganes,
tehes seda, mida vaid ise õigeks peate.
Te peate kummardama mind, sest mina olen üks ja ainus jumal.",
kuigi see on muidugi vale.
Kus see Piiblis kirjas on? Loeme kohe edasi.
Vaatame Ilmutuse 17:15-16:
Veed, mida sa nägid seal, kus hoor istub,
on rahvad ja rahvahulgad ja paganad ja keeled.
Kümme sarve, mida sa nägid, ning metsaline,
need hakkavad vihkama hoora"
Millele siin viidatakse?
Ühele lahknemisele.
10 kuningat ja metsaline hakkavad vihkama hoora.
Millest see räägib? Ühest muutusest.
Millele see hoor viitas? Ebajumalateenistusele.
Ükskõik, milliste jumalate kummardamisele.
Kuid see saab muutuma ja nad hakkavad vihkama hoora.
Miks?
Sest nad ei taha,
et inimesed teeks enam seda, mida nemad tahavad,
vaid nad tahavad valitseda nende üle.
Nad tahavad, et maailm ülistaks vaid neid.
Mis siis saab?
Ilmutuse 17:16:
"Kümme sarve, mida sa nägid, ning metsaline,
need hakkavad vihkama hoora ja teevad ta puupaljaks"
ehk nad juurivad selle valeõpetuse/religiooni välja.
See ei tähenda samas, et nad tooks õige õpetuse asemele.
Nad toovad asemele uue usundi
ehk antikristuse kummardamise jumalana.
Ja kes iganes ei allu antikristusele, saab kogema tagakiusu.
"...need hakkavad vihkama hoora
ja teevad ta puupaljaks ja võtavad alasti
ja söövad ta liha ja põletavad ta ära tulega."
Millest korraga selline muutus?
Vaatame Ilmutuse 17:17.
See, mida 17. salm ütleb, on ülioluline,
"Sest Jumal on nende südamesse andnud"
Jumal on nende südamesse andnud.
Osa inimesi ja piiblitõlkeid tahaks öelda, et Jumal on "pannud".
Sel poleks ka iseenesest viga, kui mõista selle taga peituvat.
Me teame, et eksisteeriv impeerium ja selle kuningad
tahavad ülendada iseennast.
See on kogu selle impeeriumi mõte.
See on täis uhkust.
Mis aga on seotud uhkusega?
Uhke käitumine on pilkav käitumine, sest sa sead end Jumalast esikohale.
Nii näeme ka 17. salmis, kuidas Jumal annab selleks võimaluse
Ta võimaldab seda.
Kuna Johannes, olles juut, mõistis heebrea keelt,
näeme me siin ka mitmeid heebrea idioome;
kreeka keelt, mis samas pole õige kreeka keel,
vaid kui tõlgitud heebrea keel.
Ma ei väida, et Ilmutuse raamat on kirjutatud heebrea keeles,
vaid seda, et Johannes, kes mõistis heebrea keelt,
kirjutas kõik kuuldu-ilmutatu üles kreeka keeles.
"Sest Jumal on nende südamesse andnud teha tema nõu järgi
ning olla sama meelt
ning anda oma kuningavõim metsalise kätte"
Jumal andis selleks võimaluse.
Samas peame olema selle juures väga ettevaatlikud,
et me ei hakkaks väitma, et Jumal põhjustab patu tegemist.
Kaugel sellest!
Jumalat ei saa kiusata patuga, sest Ta ei tee kunagi pattu.
Las ma öelda, kus me peame olema ettevaatlikud.
Kui mõni piibliõpetaja võtab selle kirjakoha
ja muudab selle järjestust...
Kui vaadata tagasi 14. salmi, siis seal on öeldud:
"Nad hakkavad sõdima Tallega"
Kes hakkavad sõdima?
Need kuningriigid - 10 kuningat ja metsaline.
Nad sõdivad Talle vastu ja see on patune tegu.
Nii väidavad mõned piibliõpetajad 17. salmi põhjal,
et need kuningad ajasid oma asja,
aga siis Jumal andis neile südamesse teha seda kõike, et täita Tema tahet.
Kuid see pole see, mida Piibel ütleb.
Piibel ütleb, et Jumal andis selle nende südameisse,
kuna see täitis Tema eesmärki.
Ta lasi neil teha kurja, sest lõpuks nad saavad ikka hävitatud.
Nii et Jumal lasi neil teha oma tegusid.
Miks?
Sest nende teod täidavad lõpuks Jumala eesmärki.
Kuid Jumal ei põhjusta nende käitumist
ega ole patu autor.
Selle nende südamesse andmine ei tähenda,
et Jumal pani neid neid asju tegema.
Jumal lihtsalt andis selleks loa, sest see täitis lõpuks Tema eesmärki.
Ilmutuse 17:17 ütleb, et Ta lubas seda piiratud kujul
ehk "kuni Jumala sõnad on läinud täide."
Salm 18: "Ja naine, keda sa nägid, on suur linn,
kellel on kuningavõim ilmamaa kuningate üle.”
See on juba viies kord, kus me näeme,
et see metsaline saab olema kogu maailma impeerium.
Nii on mul ka raske mõista, kui inimesed ei tõlgenda seda selliselt.
Kogu maailm tõuseb Jumala vastu.
Kuid vaid need, kelle nimed on pandud kirja eluraamatusse
ja kes on võtnud vastu evangeeliumi ning vastanud Jumala kutsele...
Kuidas sa vastad sellele kutsele?
Võttes usu kaudu vastu Jeesuse armu.
Võttes vastu Tema armu, võtab Jumal ka vastu sind.
Ta valib sinu.
Selle tulemuseks aga on Püha Vaim, kes on pandud su ellu
ja kelle kaudu sa suudad elada välja Jumala ustavust.
Vaid need, kes mõistavad Jumala ilmutust,
suudavad eristada ära, mis toimub lõpuaegadel.
Nad tunnevad ära metsalise olemuse ja seisavad sellele vastu.
Seda lõpuaegade esimese osa ajal.
Seetõttu ongi Piiblis öeldud,
et metsaline sõdib usklike vastu ja võidab nad ära.
Kuid sellest pole midagi.
Sest isegi, kui meid tapetaks, on me lootus ülestõusmises,
mis on seotud Jumalariigiga.
Me tänane aeg on läbi,
kuid me jätkame järgmine kord Ilmutuse 18. peatükiga.
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid.
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas